CELEX: 62020CN0556
Language: sk
Date: 2020-10-23 00:00:00
Title: Vec C-556/20: Návrh na začatie prejudiciálneho konania, ktorý podal Conseil d'État (Francúzsko) 23. októbra 2020 – Schneider Electric SA a i./Premier ministre, Ministre de l'Economie, des Finances et de la Relance

11.1.2021   
            
            
               SK
            
            
               Úradný vestník Európskej únie
            
            
               C 9/10
            
         
      Návrh na začatie prejudiciálneho konania, ktorý podal Conseil d'État (Francúzsko) 23. októbra 2020 – Schneider Electric SA a i./Premier ministre, Ministre de l'Economie, des Finances et de la Relance
      (Vec C-556/20)
      (2021/C 9/16)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Conseil d'État
      
         Účastníci konania pred vnútroštátnym súdom
      
      
         Žalobkyne: Schneider Electric SA, Axa SA, BNP Paribas SA, Engie SA, Orange SA, L'Air liquide, société anonyme pour l’étude et l'exploitation des procédés Georges Claude
      
         Žalovaní: Premier ministre, Ministre de l’Economie, des Finances et de la Relance
      
         Prejudiciálna otázka
      
      Bránia ustanovenia článku 4 smernice 90/435/ES z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (1), najmä v spojení s článkom 7 ods. 2 uvedenej smernice, takému ustanoveniu, ako je ustanovenie článku 223e code général des impôts (všeobecný daňový zákonník), ktoré upravuje, na účely správneho uplatnenia inštitútu určeného na zamedzenie dvojitého hospodárskeho zdanenia dividend, zrážku dane zo zisku, ktorý bol materskej spoločnosti vyplatený dcérskymi spoločnosťami so sídlom v inom členskom štáte Európskej únie, pri jeho prerozdelení zo strany materskej spoločnosti?
      
         (1)  Ú. v. ES L 225, 1990, s. 6; Mim. vyd. 09/001, s. 147.